Դիվանագետի խոսքով՝ իհարկե, նախկինում էլ Ադրբեջանում քարոզվել է ատելություն: «Հիմա նախագահի ներգրավմամբ է այդ քաղաքականությունը վարվում: Նախ Սաֆարովի՝ հերոսի կոչում ստանալը, հետո Ալիևի հայտարարությունը, որ եթե Ստեփանակերտը բացի օդանավակայան, ապա իրենք կսկսեն քաղաքացիական ավիացիային հարվածել....Արդեն Ապրիլյան պատերազմից հետո այլ բովանդակություն է ստանում բանակցային գործընթացը: Մենք կարող ենք սկսել հավաքել, փաստաթղթեր ներկայացնել միջազգային նոր նորմի մասին: Այդ նորմը մենք անվանում ենք Remedial secession` անջատում հանուն փրկության կամ ճանաչում հանուն փրկության»,- ասաց նա՝ նկատելով, որ պետք է ներկայացվի՝ Ադրբեջանը դարձել է սպառնալիք Արցախի ժողովրդի համար: